Komisijos reglamentas (EB) Nr. 758/98
1998 m. balandžio 3 d.
iš dalies keičiantis Reglamentą (EB) Nr. 2300/97 dėl išsamių Tarybos reglamento (EB) Nr. 1221/97, nustatančio bendrąsias medaus gamybos ir prekybos gerinimo priemonių taikymo taisykles, įgyvendinimo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. birželio 25 d. Tarybos reglamentą (EB) Nr. 1221/97, nustatantį bendrąsias medaus gamybos ir prekybos gerinimo priemonių taikymo taisykles [1], ypač į jo 5 straipsnį,
kadangi Komisijos reglamente (EB) Nr. 2300/97 [2] yra pateiktos medaus gamybos ir prekybos gerinimo priemonių įgyvendinimo nuostatos;
kadangi Reglamente (EB) Nr. 1221/97 yra nustatytas terminas - kiekvienų metų spalio 15 d. - iki kurio būtina sudaryti su nacionalinėse programose numatytomis priemonėmis susijusias išlaidas; kadangi nuo antrųjų metų ir tam, kad šio termino galėtų laikytis kiekvienos valstybės narės akredituotos mokėjimų agentūros, reikėtų numatyti paankstinti programų teikimo datą ir nustatyti programose numatytų priemonių įgyvendinimo terminą;
kadangi Taryba Sprendimu 94/805/EB [3] patvirtino konkrečią žemės ūkio ir žuvininkystės tyrimų programą (įskaitant agropramonę, maisto technologijas, miškininkystę, akvakultūrą ir kaimo plėtrą); kadangi, remiantis programos III priedo nuostatomis dėl specialių įgyvendinimo taisyklų, buvo įgyvendintas suderintų veiksmų aktas Nr. FAIR5-PL97-3686, pavadintas "Integruotos Varroa erkių bičių šeimose kontrolės tyrimo Europoje koordinavimas"; kadangi atlikto varozės kontrolės tyrimo, finansuojamo remiantis Reglamento (EB) Nr. 1221/97 nuostatomis, rezultatus reikėtų nusiųsti Komisijai, kad šie būtų įtraukti į suderintų veiksmų aktą;
kadangi, įgyvendinant nacionalines programas, būtina užtikrinti nacionalinėse programose numatytų priemonių ir kitų priemonių, įgyvendinamų vykdant Bendrijos politiką įvairiose srityse, pirmiausia 1997 m. gegužės 20 d. Tarybos reglamento (EB) Nr. 950/97 dėl žemės ūkio struktūrų efektyvumo gerinimo [4], 1997 m. gegužės 20 d. Tarybos reglamento (EB) Nr. 951/97 dėl žemės ūkio produktų perdirbimo ir prekybos sąlygų gerinimo [5] ir 1997 m. gegužės 30 d. Tarybosreglamento (EB) Nr. 952/97 dėl gamintojų grupių ir jų asociacijų [6], darnumą; kadangi pirmiausia būtina vengti bet kokio pernelyg didelio kompensavimo, atsirandančio dėl pagalbos ir priemonių apibrėžimo nesuderinamumo;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2300/97 iš dalies keičiamas taip:
1) 2 straipsnis pakeičiamas taip:
"2 straipsnis
1. Valstybės narės kasmet iki balandžio 15 d. praneša apie savo programas Komisijai. Pirmaisiais metais kartą jos tai padaro ši data yra 1997 m. gruodžio 15 d. Antraisiais metais - 1998 m. gegužės 15 d.
2. Nuo antrųjų metų programos priemonė visiškai turi būti įvykdyta iki metų, einančių po tų metų, kai buvo pranešta apie programą, rugpjūčio 31 d. Mokėjimai atliekami iki tų pačių metų spalio 15 d.
3. Varozės prevencijos atliktų tyrimų rezultatai Komisijai išsiunčiami po dviejų mėnesių nuo Reglamento (EB) Nr. 1221/97 3 straipsnyje nustatytos datos, kad juos būtų galima įtraukti į pasikeitimo informaciją apie suderintų veiksmų aktą Nr. FAIR5-PL97-3686, taikant 1994 m. lapkričio 23 d. Tarybos sprendimo 94/805/EB, patvirtinančio konkrečią tyrimų, technologijų plėtros ir demonstravimo žemės ūkio bei žuvininkystės srityse, įskaitant žemės ūkio pramonę, maisto technologijas, miškininkystę, akvakultūrą ir kaimo plėtrą, programą (1994-1998) [7], III priedo 3 punktą.";
2) 4 straipsnis papildomas šia pastraipa:
"3. Ta pati priemonė tuo pačiu metu negali būti finansuojama ir pagal Reglamentą (EB) Nr. 1221/97, ir pagal kitą Bendrijos pagalbos schemą, numatytą Tarybos reglamentuose (EB) Nr. 950/97 [*] OL L 142, 1997 6 2, p. 1., (EB) Nr. 951/97 [9] ir (EB) 952/97 [10]."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. balandžio 3 d.